Politsei- ja Piirivalveamet
Põhja prefektuuri prefekt Ats Kübarsepp
ats.kybarsepp@politsei.ee
	06.10.2025 nr F3-2/ 298- 1	
	
Rendimopeedide kasutajate turvalisusest
		
Lugupeetud Ats Kübarsepp
	
Pöördun Teie poole seoses Rideee OÜ teenuse turvalisusega. ERR-is ilmus uudis (https://www.err.ee/1609819395/lati-peatas-kahe-surnuga-mopeedionnetuse-jarel-ride-mobility-renditegevuse ), kus Läti tarbijakaitseamet (PTAC) peatas elektrimopeedide rendiettevõtte Ride Mobility tegevuse Riias pärast seda, kui kaks 13-aastast tüdrukut hukkusid rongi ette sõitnud rendimopeediga. 
Tallinna linnaruumis on samuti näha elektrimopeedidega sõitvaid noorukeid. Teenuse kasutamisele on seatud vanuseline piirang, mis reaalsuses ei toimi. Liiklusjärelvalve on politsei töölõik, mistõttu uurin, kas olete Rideee OÜ tegevuse ja mopeedidega liiklejate üle teostanud järelevalvet ning millised on selle tulemused? Kas ja millistel juhtudel politsei sekkub kui näeb lapsi ohtlikku seadet kasutamas? Millise ametkonna tegevusest sõltub enim rendimopeedide kasutajate turvalisus ja kuidas hoitakse eemale teenusest need, kelle on see ohtlik, näiteks alaealised ja joobes isikud? 
Milliseid regulatiivseid ja praktilisi lahendusi peate vajalikuks rakendada, et sarnane juhtum ei realiseeruks meil Eestis? Kas plaanite järelevalvet tõhustada ning algatada muudatusi regulatsioonides, arvestades Lätis juhtunud õnnetust?

Lugupidamisega	

(allkirjastatud digitaalselt)	
Tiit Terik 
Tallinna Linnavolikogu liige